Kultuuripärand käesoleva  kontseptsiooni mõttes tähendab ennekõike looduskaitsealade territooriumiga otseselt seotud looduskultuuripärandit. Looduskultuuri all peetakse siin silmas kohalikus looduskasutuses ja viimasega tunnetatavalt seostuvas konkreetses kohalikus elulaadis väljenduvat või väljendunud inimeste käitumist ning selle käitumise tulemusi. Looduskultuuri hulka kuuluvad näiteks ajaloolised teed ja järjepidev maakasutus, kohaliku maakasutusega seotud hooned, jahi- ja kalastustraditsioonid, kaudsemalt ka kohapärimus ja murre,  kohalikud aastapäevade vms seotud eelistatult paikkonnale eripärased kombed nagu pidustused ja talgud, tavad ja tõekspidamised. Looduskultuur on kaitsealadel hoitava looduse lahutamatu osa.